
VJERNOST 


Ako se u sljedećem mora raditi o vjernosti, onda odmah 
spada u predmet našega razmatranja da sebi posvijestimo 
naglasak koji ta riječ ima danas. Naime, mi se plašimo upot- 
rijebiti je. Kao i poneka druga riječ za moralne vrijednosti ni 
ova nam danas ne zvuči više sasvim ispravnom; prevelikom, 
prepatetičnom i prema zamršenoj stvarnosti našega života, pre- 
jednostavnom. 

Mnogo je toga doprinijelo da se je do toga došlo: pjesnička 
nadutost, službena retorika, nepoštenje političara i novinara. 
A i činjenica da se kroz strašne godine tražila bezuvjetnost pri- 
padanja, spremnost za svaku požrtvovnost koja ne smije tražiti 
zemaljsku stvar, a da se istovremeno od istih ljudi koji su to radili, 
na neki način tražila izdaja od čega se čovjeku ježi koža. Usprkos 
tomu, ostaje istinito da se naš život oslanja na vjernost. Stoga 
dobro činimo da brižno razmislimo što znači ta otrcana riječ. 

Prije svega moramo biti načistu kako imaju dvije vrste 
vladanja na koje se ona primjenjuje. Jedna je (vrsta vjernosti) 
prirođena sklonost. U njoj se duševni procesi lagano dovršuju, 
ali zato imaju nutarnji dubinski hod. Osjećaji su jaki. Oni ne 
buknu brzo ni žestoko da bi se uskoro opet ugasili, nego oni tra- 
ju i ostvaruju trajne usklađenosti. Odlukama treba vremena da 
bi se oblikovale, ali i dalje traju kao nutarnji pravac i pouzdano 
djeluju na čine. Ako takav obdarenjak pokaže sklonost prema 
nekomu čovjeku, onda je to čvrsta veza koja preživi mnogu 
promjenu. Takva su svojstva lijepa - iako ona imaju, naravno, i 
svoje tamne strane: opasnost krutosti, uskosti i nepravde. Ona 
su, kao što je rečeno, stvar naravne sklonosti koju čovjek ne 
može dati sam sebi niti moralno tražiti od nekoga drugoga. 

Druge su prirode drugačije građene, ali i one su dužne na 
vjernost. Ona ne mora kod njih postojati u posebnoj duševnoj 
strukturi, nego mora počivati na osnovici koja u svakome mora 
biti unaprijed zadana. To je ljudska osoba, njezin uvid u istinito 
i lažno, pravo i nepravo, pošteno i nepošteno; sloboda njezine 
odlučnosti i stalnosti s kojom se ona drži odlučenosti za dru- 
goga čovjeka i pouzdanja u njega zbog izabrane stvari, odnosno 
uvijek se ponovno uspravlja, ukoliko je ugrožena da padne. 

Što je smisao te kreposti? Možemo je opisati kao snagu koja 
prevladava vrijeme, to jest, promjenu i prolaženje - ali ne kao 
čvrstoća kamena u krutoj tvrdoj naslaganosti, nego koja životno 
raste i stvara. Pokušajmo predočiti njezinu sliku. Tu je dvoje 
ljudi koji su susreli jedno drugoga, zavoljeli su se i odlučuju se 
za brak. Što u početku nosi tu povezanost jest želja jedne vi- 
talnosti za drugom, jesu osjećaji simpatije, zajednički doživljaji, 
slaganja u odnosu prema prirodi i ljudima, jednake naklonosti 
i sklonosti i tako dalje. 

Izgleda da ti osjećaji pružaju najprije neku trajnost za život. 
Ali oni lako popuste: nastupaju razlike kakve se uvijek nalaze 
među različitim ljudima - eh sad je vrijeme za stvarnu vjer- 
nost, da naime svako od njih dvoje bude svjesno: Drugi me voli. 
Ima povjerenja u me. Ušli smo u savez koji određuje naš život. 
Što nosi taj savez, mora biti ono najbolje, jezgra našeg ljudstva, 
osoba i pouzdanost. I sada počinju prevladavanja: stajati uz 
drugoga i čuvati ga za se; ali ne da bi ga posjedovalo i vladalo 
njime, nego da se sačuva život koji počiva na savezu i da dovede 
do plodnog razvitka. Smatrati se odgovornim za drugoga; ne 
naređivati mu kakav mora biti, nego mu osloboditi put da bude 
onakav kakav je on sam; pomoći mu da postane onakav kakav 
je on po svomu ustrojstvu; uvijek ga iznova prihvaćati i prema 
njemu se postavljati. 

I o ovom treba razmišljati: Ako dvoje ljudi idu skupa, onda 
svaki dolazi s određenom sklonošću. Sada “živjeti? znači da taj 
čovjek raste i u tom se mijenja. Neka svojstva nastupaju kad je 
on dijete, neka kada sazrijeva, neka tek u kasnim godinama. 
Tada se može dogoditi da najednom začuđeno jedno drugome 
rekne: Pa ja te više ne prepoznajem! Pa ti nisi bio takav kad sam 
te zavolio. Može se dogoditi da se osjeća ostavljenim na cjedilu, 
čak razočaranim, kao da se drugi promijenio, dok je to u stvari 
bio samo životni razvoj što je kod dotičnog iznijelo nove stranice 
na vidjelo. Opet je to vrijeme za vjernost da prebrodi tu promjenu 

i ustraje. I to ne u krutosti i prisili nego tako da jedno drugoga 
uvijek iznova prihvaća i ponovno mu se priklanja. Sve to može 
postati teško, a ponekad i veoma teško; razočarani osjećaj može 
se pobuniti protiv toga. Ali u mjeri u kojoj se vježba ta vjernost, 
ona dubinski raste i stvara ono što zaista čini brak brakom. 

Mislimo dalje: Vjernost znači ostati odlučan u odgovornos- 
ti unatoč šteti i opasnosti. Netko je npr. preuzeo neke obveze. 
On je dobro razmislio o stvari, priznao je ispravnom, a drugi 
se pouzdaje u to. A sada se mijenjaju okolnosti i prijete gubici. 
Vjernost znači da on stoji iza svoje riječi ina se prima štetu koju 
bi on, u obrnutom slučaju, i od drugoga zahtijevao... Ili jedan 
je obuzet idejom, smatrao jednu akciju potrebnom i prema njoj 
se postavio. Kako jedva može biti drugačije, nastaju poteškoće: 
Vjernost znači da on izdrži i dalje se bori... Može se raditi i o 
opasnostima profesije: liječnik osjeća da rad troši njegove snage, 
možda ugrožava njegov život. Socijalni činovnik ima tešku 
službu, možda posebno tešku, jer se drugi ne naprežu. Vjernost 
kaže: Ne (po) puštaj. 

A što je zapravo to što se zove “uvjerenjem"? Pa najprije 
uvid: uvidjelo se, to je tako i tako, i onda to čvrsto stoji; ne treba 
u sebi nikakve daljnje podrške, npr. da se složi s mišljenjem vre- 
mena, ili donese korist, ili tako nešto. Ali posvuda gdje su ljudi 
u pitanju nisu dovoljni čisti razlozi razuma, taj stav mora biti 
podržavan od samoobveze. Snaga kojom se održava to potvrđeno 
i kroz vrijeme i situacije u kojima “razlozi" izgledaju blijedi i 
nesigurni, jest vjernost. 

Vjernost prevladava promjenu, štetu i opasnost. Ne iz 
prirođeno sklonosne snage za ustrajnošću. Nje može biti i bla- 
go svakome koji je ima. Vjernost je više od toga, ona je drugo, 
naime odlučnost koja odatle izrasta da je čovjek nešto prihva- 
tio za svoju odgovornost i sada stoji iza toga. Ona prevladava 
promjenjivosti, štete i prijetnje života snagom savjesti. 

Jedan takav čovjek može biti voljen. Osjeća se, u njemu 
je neko uporište koje stoji s onu stranu straha i slabosti i oko 
kojega čovjek stalno obnavlja svoje držanje/stav. Ali ne smijemo 
zaboraviti jednu drugu vjernost: vjernost prema Bogu. 

Kako se to događa kad se čovjek punoljetnom odlukom 
opredijeli za vjeru? Najprije na to utječe sve što je on prihvatio od 
roditelja, od kućne atmosfere, od učitelja, od života Crkve i bilo 
koga. A i sam je imao vjerskih iskustava. Npr. nešto je osjetio u 
trenucima srdačne molitve, što je bilo sveto i ugodno, i ponio sa 

sobom. Ili je u određenim prigodama iskusio što znači Provid- 
nost. Odgovori kršćanske vjere na životna pitanja uvjerili su 
ga: primijetio je, ako je slijedio njihova uputstva, da je bio bolji, 
čvršći, iznutra bogatiji - više takvoga. Nakon toga se opredijelio 
i Bogu zadao svoju riječ - vjeru. To prvo (po) vjerovanje lijepo je, 
velikodušno i ispunjeno sviješću dubokog osjećaja. S vremenom 
ti se osjećaji mogu i promijeniti, ili sasvim iščeznuti. 

Nekako se rasplini osjećaj Božje blizine, pa oko vjernika 
nastane religiozna praznina. Ili on mora doživjeti što se sve od 
ljudske slabosti hvata vjerskoga svijeta. Ili nadolaze događaji 
koje on ne može dovesti u sklad s idejom Providnosti. Ili se na- 
zori vremena udaljuju od vjere tako da se vjera čini zastarjelom. 
Tu vjera gubi pomoć koju je imala u osjećaju, u ljudima svoga 
okruženja, u udesima događanja, pa izblijede objavljene nauke 
koje su najprije tako divno svijetlile. Tu mu se može nametnuti 
pitanje, nije li se prevario, podlegao kakvim idealizmima. Sasvim 
nespretno može se čovjek u takvim trenucima naći sa svojom 
vjerom - tada je vrijeme za vjernost. Ona kaže: Ja odlučno osta- 
jem. Kad sam vjerovao, nije tu bila aktivna neka čista sklonost 
osjećaju niti privlačna snaga lijepe ideje, nego jezgroviti čin, os- 
obni i ozbiljni. Riječ “vjerovati? znači “svečano obećati", obećati 
vjernost - Bog se upušta (pouzdaje) u taj zavjet; dakle ja stojim 
uz Njega. Tako vjera dobiva novo značenje: ona je onaj čin u 
kojemu čovjek nadživljuje vrijeme Božje daljine i šutnje. Ako On 
dozvoljava da osjetimo Njegovu blizinu, da Njegova riječ bude 
životvorna, onda nije teško biti siguran u Njegovu stvarnost; to 
je onda sreća. No, ako se On sakrije, ako ništa nije osjetno, ako 
sveta riječ ne govori, onda postaje teško. Ali to je onda vrijeme 
za zbiljsku vjeru. 

Vjernost je ono što nadživljava tekuće vrijeme. Ona ima u 
sebi nešto od vječnosti - ali jer govorimo o vječnosti: Kako je to 
sa samim Bogom? Ima li ta riječ za Njega smisao? To nas pitanje 
vodi do dubokih stvari; želimo ih brižno uzeti k srcu. 

Kad je Bog stvarao svijet, zbilja ga je stvorio velikim - znan- 
stvene spoznaje posljednjih desetljeća to su nam ponovno snažno 
posvijestile. Veličina u velikom -i, ako se može reći, veličina u 
malom. Misao se gubi u tome što se tu otvorilo. Svijet je veći od 
našega mišljenja; prema Bogu on je malen, jer Bog je apsolutan. 
Riječ “jest? ne može se o svijetu upotrijebiti u jednakom značenju 
kao o Bogu. Ne može se reći: Bog i svijet “jesu". Bog je naprosto 
tu, samovladar i samodostatan; svijet je po Njemu, pred Njim, 

usmjeren prema Njemu... Ali kad ga je On stvarao, nije to učinio 
za zabavu (za šalu, za igru), nego božanski ozbiljno. On _ je u 
njega stavio svoju slavu. On mu je - tako se zbilja može kazati 
- dao svoju vjernost kad je On rekao da je svijet “dobar". Šest 
puta nalazi se u prvom izvještaju o stvaranju, i na kraju, sedmi 
put: “ I vidje Bog sve što je učinio, bijaše dobro" (Post 1). Time je 
On povezao sebe sa svijetom. 

Već smo ranije govorili o indijskom mitu prema kojemu je 
bog Šiva u preobilju stvaralačke radosti stvorio svijet, a onda 
mu je on omrznuo, pa ga je razorio i stvorio novi, nakon kojega 
opet novi, i tako dalje. Tako bi izgledao bog koji ne bi bio vjeran 
svom djelu. On se ne bi zadovoljio svojim zahtjevom o konačnosti 
svijeta; nakon kratkog vremena svijet bi mu bio premalen, pa bi 
ga odbacio. Strašno bi se bilo naći u rukama takvoga boga! Ali 
nije takav Onaj koji nam se objavio, nego On čvrsto drži svoje 
djelo. Drži svijet u opstanku. Svakog trenutka svijet postoji po 
Njegovoj vjernosti. 

To je bilo, ako se tako smije reći, ono “prokušavanje" Božje 
vjernosti prema svijetu kojoj čak nikada nije u planu da treba 
dokinuti konačnost stvorenoga. Onda je nadošla nova koja se 
nikada ne bi bila smjela dogoditi. Ona nije došla po naravi stvari 
nego iz povijesti; iz slobode čovjeka, iz zloupotrebe te slobode, 
iz čovjekove pobune, i ona uvijek ponovno proizlazi iz otpora 
čovjeka. IsadaBožjavjernostpostajeosnovnim pojmom objave. 

Sveto nam pismo govori o tome kako je Bog izabrao jedan 
narod da ostvari otkupljenje; kako On s njim sklapa savez koji 
će potpuno počivati na Njegovoj vječnoj vjernosti i kako će iz nje 
- koja se uvijek “brani" protiv nevjernosti čovjeka - izrasti povijest 
Staroga zavjeta. Kako napokon Božja vjernost dovršava nesh- 
vatljivo, da čak na se preuzima odgovornost za čovjekovu krivnju, 
da po Utjelovljenju stupi u povijest i iz nje uzme sudbinu. 

Isusov je život jedinstvena vjernost. Izraz za to je način 
kako On ustrajava u maloj, neprijateljskoj Palestini, jer se On 
smatra kako je poslan za partnera Sinajskoga saveza, premda 
bi ga prostranost poganskog svijeta primila sa spremnošću. Us- 
trajava sve do smrti - i to kakve smrti! 

Od Boga dolazi ta vjernost na svijet. Mi možemo biti vjerni 
samo zato, jer je to On, i jer je On nas, svoju sliku i priliku, s 
njom združio. 


S njemačkog preveo Karlo Bašić 


